Document ID: /fineweb-2-swissfilter-quality_10-filterrobots/filtered/05601.jsonl.gz/8

Javni poziv traje do 16. aprila 2019. godine, a biće podržano do 12 predloga projekata.
Pravo učešća ima 99 gradova i opština obuhvaćenih programom koje pripadaju II, III i IV grupi prema stepenu razvijenosti, a nemaju uspostavljenu jedinicu za pružanje besplatne ili savetodavne pravne pomoći. Program ohrabruje međuopštinsku saradnju lokalnih samouprava, tako da je zajednička prijava dve ili više opština takođe omogućena ovim pozivom.
Gradovi i opštine koji podnesu najbolje predloge projekata dobiće, pored bespovratnih sredstava za uspostavljanje Savetodavne službe za građane, i tehničku pomoć u vidu izrađene metodologije za rad Savetodavne službe i vođenje evidencije korisnika i korisnica.
Kako bi se zainteresovane lokalne samouprave upoznale sa detaljima programa podrške, od prijavljivanja i učešća na javnom pozivu preko kriterijuma za izbor projekata do dobijanja bespovratnih sredstava, program Swiss PRO organizovaće šest informativnih sesija širom zemlje u periodu od 25. marta do 3. aprila 2019. godine.
Više informacija o samom pozivu možete pronaći na sajtu programa Swiss PRO.